b'\n_START_ARTICLE_\nLuskavica\n_START_SECTION_\nVzroki\n_START_PARAGRAPH_\nZa nastanek je pomembna dednost in o\xc4\x8ditno gre za poligenski na\xc4\x8din dedovanja, vendar natan\xc4\x8dnih vzrokov \xc5\xa1e niso ugotovili. Doslej omenjajo 8 genskih lokusov, ki naj bi bili povezani z nastankom luskavice, poleg genskih dejavnikov pa so med spro\xc5\xbeilnimi dejavniki luskavice tudi oku\xc5\xbebe, alkoholizem, psihi\xc4\x8dni stres ter motnje v delovanju \xc5\xbelez z notranjim izlo\xc4\x8danjem.\n_START_SECTION_\nEpidemiologija\n_START_PARAGRAPH_\nLuskavica je pogosta ko\xc5\xbena bolezen. V zahodni in severni Evropi raziskave ka\xc5\xbeejo, da je raz\xc5\xa1irjenost luskavice okoli 1\xe2\x80\x932\xc2\xa0%; vi\xc5\xa1ja je v predelih, kjer so ljudje v preteklosti \xc5\xbeiveli izolirano. V Sloveniji je raz\xc5\xa1irjenost pribli\xc5\xbeno 2% (raziskava na obmo\xc4\x8dju Celja je pokazala 1,18% raz\xc5\xa1irjenost) na_NEWLINE_Japonskem pribli\xc5\xbeno 0,2%, pri Eskimih in Indijancih luskavice prakti\xc4\x8dno ni.\n_START_SECTION_\nZdravljenje\n_START_PARAGRAPH_\nPri zdravljenju luskavice obstajajo \xc5\xa1tevilne mo\xc5\xbenosti; najpogosteje se pri blagi obliki uporabljajo u\xc4\x8dinkovine za lokalno zdravljenje, pri zmerni obliki fototerapija, pri hudi luskavici pa zdravila za sistemsko zdravljenje.\n_START_SECTION_\nFototerapija\n_START_PARAGRAPH_\nFototerapija je namenjena bolnikom, ki se ne odzovejo na u\xc4\x8dinkovine za lokalno zdravljenje ali so te zaradi prevelike povr\xc5\xa1ine obolele ko\xc5\xbee farmakolo\xc5\xa1ko in ekonomsko nesprejemljive. Najprimernej\xc5\xa1a je vmesna UVB-svetloba (290 do 320 nm), saj prodre do mejne plasti med povrhnjico in usnjico. Biolo\xc5\xa1ki u\xc4\x8dinek je posledica interakcije s kromofori (keratin, melanin, kolagen, elastin, urokaninska kislina in DNK), ki absorbirajo UVB-svetlobo, kar povzro\xc4\x8di nastanek radikala. Balneoterapija oziroma izpostavljanje soncu je najstarej\xc5\xa1a oblika fototerapije in je znana v \xc5\xa1tevilnih klinikah po svetu, na primer ob Mrtvem morju. Zaskrbljujo\xc4\x8da je mo\xc4\x8dna rakotvornost fototerapije z \xc5\xbearki UVB, vendar je tveganje majhno.'